
 Răpirea Basarabiei AR FI TREBUIT SĂ-I ÎNVEŢE PE ROMÂNI un 
lucru: 
că dacă există vreun pericol pentru existenţa lor ca 
naţiune acesta va veni de la nord. Dacă este vreun 
element ADEVĂRAT DUȘMAN AL ELEMENTULUI 
ROMÂN ESTE ACEL RUSESC, care nu din întâmplare, 
din neîngrijire pune în pericol existenţa noastră, ci 
LUCREAZĂ CU CONȘTIINȚĂ LA DISTRUGEREA EI. 
Acest PERICOL l-au simţit TOŢI ROMÂNII, acei ce şi-au 
iubit întradevăr poporul şi care au binemeritat de patria 
lor. 
Toată dezvoltarea noastră naţională este 
datorită LUPTEI NEÎMPĂCATE ÎN CONTRA ACESTUI 
ELEMENT COTROPITOR, luptă în mare parte susţinută 
cu ajutorul Apusului. 
În asemenea împrejurări, A FACE POLITICĂ 
RUSEASCĂ ESTE DE A DA NOI ÎNŞINE ARMA ÎN 
MÂINILE UCIGAŞULUI , este A TRĂDA INTERESELE 
CELE MAI SFINTE ale cauzei ROMÂNE ”. 
 – A. D. XENOPOL  – 
CELE 12 INVAZII RUSEȘTI ASUPRA TERITORIILOR ROMÂNEȘTI 
Vecinul rus: 12 la 1. 
Titlul nu reprezintă scorul unei partide de fotbal cum s-ar 
părea şi nici al unei alte întreceri sportive. 
El este tristul rezultat al unor încălcări teritoriale dintre 
două ţări pe care destinul istoric le-au adus în 
vecinătate: Rusia şi Ţările Româneşti. 
De curând ruşii, prin reprezentanţii lor politici, ne-au 
certat într-o formă neadecvată şi neutilizată în relaţiile 
diplomatice uzuale. 
L-au incriminat pe şeful statului roman că a îndrăznit să 
afirme că şi el, ca român, ar fi ordonat, în 1941, trecerea 
Prutului pentru a ne recupera un pământ, cu 
neîndoielnice drepturi istorice, al nostru.Să vedem, în 
rezumat, desfăşurarea acestui 12 la 1, acestor încălcări 
de frontiere de-a lungul perioadelor istorice. 
  
După căderea Constantinopolului, în 1453, principatul 
moscovit, devenit prin cuceriri successive de teritorii şi 
etnii, Marea Rusie, se erijează în moştenitoarea culturii 
şi misiunii istorice a Bizanţului. 
Primul contact politic mai direct cu această ţară se 
petrece în anul 1711, când Domnul Moldovei, Dimitrie 
Cantemir, care voia să scape de vasalitatea turcească, 
încheie un tratat cu Petru I, Ţarul Rusiei. 
Între altele, se specifică: 
“Frontiera principatului Moldovei este determinată, după 
drepturile sale din vechime, de către Nistru, Cameniţa, 
Bender, inclusive teritoriul Bugeacului, Dunărea, 
Valahia, Marele Ducat al Transilvaniei şi graniţele deja 
cunoscute cu teritoriul Poloniei” 
1.Este primul act prin care Rusia recunoaşte frontierele 
legitime ale Moldovei. 
Urmează războiul ruso-turc cu înfrângerea ruşilor la 
Stănileşti. 
I. În anul 1739 izbucneşte un nou război ruso-turc. 
Armatele ruseşti invadează Moldova, cum se va 
întâmpla de multe ori în istoria noastră. Pacea se 
încheie la Iaşi şi ruşii părăsesc pământul românesc. Este 
prima invazie rusească la noi. 
II. În 1768 ruşii se încaieră din nou cu turcii. Armatele 
ruseşti invadează Tările Române. Caterina II cerea 
anexarea celor două provincii la Rusia sau cel puţin 
independenţa lor, cu gândul de a le anexa într-un viitor 
apropiat. 
Aceste cereri neliniştesc însă Austria şi Prusia care se 
opuneau dorinţelor de expansiune spre sudul Europei, a 
Ruşilor. Se încheie tratatul de la Kuciuc-Kainardi. 
III. Anul 1787 aduce un nou război ruso-turc. Ca de 
obicei, ruşii trec pentru a treia oară Nistrul. În Tratatul de 
pace de la Iaşi (1792) turcii, bătuţi, sunt obligaţi să 
cedeze Rusiei ţinutul dintre Bug şi Nistru, cunoscut sub 
numele de Transnistria. Iată-i pe ruşi ajunşi vecini pe 
Nistru. 
De-acum începe tragedia noastră, căci nesaţiul rusesc 
este de nestăvilit. Sub forma diferitelor „Pan”-uri (pan-
ortodoxism, pan-slavism, pan-comunism) se ascundea, 
de fapt, intenţia lor de a ajunge la Adriatica, trecând 
peste noi. 
IV. În 1806, o nouă înfruntare ruso-turcă îi aduc din nou 
pe ruşi în ţările române. Europa se nelinişteşte din nou, 
căci acum era vorba de împărţirea Imperiului Otoman, 
ajuns în starea de „om bolnav al Europei”. 
Au loc neîntrerupte negocieri: Franţa cu turcii, Austria, 
cu ruşii, din nou Franţa, cu Rusia etc. În toate aceste 
negocieri se punea problema ţărilor noastre pe care le 
„pohteau” şi ruşii şi austriecii. 
Nu se ajunge la nicio înţelegere şi armatele ruseşti sunt 
obligate să se retragă peste Nistru. 
Norocul ne-a surâs, căci aceste „pohte”nepotolite ale 
ruşilor şi austriecilor s-au neutralizat reciproc. 
Rezultatul acestor ocupaţii succesive ale Moldovei şi 
Munteniei a fost devastator. 
Iată ce observau chiar şi străinii: „locuitorii mai erau 
expuşi, în afara acestor rechiziţii, să le spunem regulare, 
la tot felul de abuzuri, hoţii, jafuri, care îi aduceau la nivel 
de sărăcie”. 
Sau „… armata rusă distrusese în aşa măsură această 
ţară (Valahia), încât la începutul anului, ea nu mai oferea 
decât imaginea unui deşert”. (Meriage către guvernul 
francez) 2 
V. O nouă încălcare a teritoriului român (a cincea) se 
petrece în 1811, cu ocazia unui nou război ruso-turc. 
Turcii sunt bătuţi. Li se cere cedarea Moldovei până la 
Siret. Dar cum Napoleon decisese atacarea Rusiei, 
aceştia se grăbesc să încheie pacea cu otomanii, 
mulţumindu-se cu provincia dintre Nistru şi Prut. 
Şi cu toate că turcii nu aveau dreptul de a ceda ceva ce 
nu le aparţinea (firmanele turco-moldave din anii 1500 
erau clare), ruşii ne răpesc Basarabia şi începe procesul 
de rusificare a ei. 
VI. Cu ocazia răscoalei Eteriei contra turcilor şi 
încercarea de implicare a provinciilor româneşti în ea, în 
anul 1821, trupele ruseşti ne invadează din nou cu 
nelipsitele încălcări şi pauperizare a populaţiei române. 
VII. Anul 1828 îi aduce din nou pe ruşi în ţară. Ei 
invadează Moldova şi Dobrogea pe care le ocupă timp 
de 6 ani. Sărăcia la care ajunseseră românii, era 
extremă: 
„Ocupaţia rusească a venit cu cortegiul ei de rele: jafurile 
insuportabile, cererea continuă de căruţe pentru 
transporturi, brutalităţile şi maltratările ce cădeau asupra 
poporului”3 
VIII. Revoluţia română din 1848 a fost şi ea înăbuşită 
prin intervenţia trupelor ruse ce invadează pentru a opta 
oară spaţiul românesc. 
Convenţia de la Balta-Liman stipulează între altele, 
staţionarea în ţările noastre a 35.000 de soldaţi ruşi. 
IX. 1853. O nouă invazie rusească. Se jefuieşte visteria 
statelor noastre. Dar în 1854, statele europene declară 
război Rusiei şi asediază Sevastopolul. La încheierea 
păcii, se restituie Moldovei sudul Basarabiei. 
X. 1877. Războiul de Independenţă. Principatele 
Române, reunite sub sceptrul lui Carol I, intră în războiul 
ruso-turc ca aliate ale Rusiei. 
Drept răsplată, ruşii, care printr-o convenţie parafată de 
însuşi împăratul Rusiei recunoştea drepturile româneşti 
şi integritatea teritorială, ne răpescc cele trei judeţe din 
sudul Basarabiei, încorporate Moldovei în 1857. 
1918. Basarabia, prin decizia poporului ei, revine la 
sânul naţiunii române de unde fusese răpită în 1811. 
XI. România este ruptă din nou. Prin pactul Ribbentrop-
Molotov, ruşii ne răpesc iarăşi Basarabia. 
Printr-un ultimatum brutal, duşmănos şi necivilizat ni se 
acordă trei zile pentru evacuarea întregii provincii, cu 
toată administraţia ei. 
Apoi armata română, ce avea ordin să nu riposteze, este 
umilită şi fugărită până la Prut. 
1941. România, în alianţă cu foştii prieteni ai ruşilor, 
„fasciştii” germani, trec înapoi Prutul. 
Armata română, ultragiată şi umilită în 1940, primeşte 
ordinul de la Antonescu: „Vă ordon, treceţi Prutul!” 
Astfel, am recuperat ceea ce era al nostru, ceea ce este 
al nostru. O reparaţie istorică a dreptului poporului 
nostru de a dispune de viaţa lui. 
XII. A douăsprezecea, şi sperăm ultima invazie 
rusească, are loc de 23 August 1944. trupele comuniste 
ruseşti ne ocupă şi ne impun legea lor timp de jumătate 
de secol. 
Aşadar, de-a lungul ultimelor trei secole din istoria 
noastră am suferit 12 invazii ruseşti. De 12 ori aceste 
armate au tercut Nistrul şi Prutul, cu direcţia spre vest, 
jefuind şi umilind ţările româneşti, în avântul lor agresiv 
de a-şi mări imperiul. 
Astăzi, diplomaţia rusească ne acuză că în anul 1941 
am îndrăznit să recuperăm ceea ce este al nostru: 
Basarabia şi ţinuturile Bucovinei. 
Şi ne acuză într-o formă expresivă, cinică şi făţarnică, 
specifică, de altfel, politicii ruseşti că ne-am aliat cu 
fascistul Hitler pentru a ne recupera ceea ce ei, ruşii, ne 
răpiseră, în alianţă cu acelaşi fascist Hitler, atunci când 
au încheiat înţelegerea de a împărţi Europa între ei. 
„Vă ordon, treceţi Prutul!” a însemnat în 1941 o 
reabilitare a noastră ca popor, o reparaţie istorică a 
armatei române ce fusese agresată şi umilită. 
Orice bun român nu poate fi decât de acord cu această 
chemare la denmitate. 
Ne bucură faptul că şeful statului român ne-a readus-o 
în memorie. 

